REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKO VIJEĆE

KLASA: 301-01/22-01/1

URBROJ: 2196-7-01-22-1

Babina Greda, 26. veljače 2022. godine

Na temelju članka 18. Statuta Općine Babina Greda („Sl. Vjesnik Vukovarsko-srijemske županije“ br. 11/09,04/13, 03/14, 01/18, 13/18, 27/18, pročišćeni tekst, 21A/19, 03/20 i 04/21) i članka 45. Poslovnika o radu Općinskog vijeća Općine Babina Greda („Sl. Vjesnik Vukovarsko-srijemske županije“ br. 16/09, 01/18 i 04/21), Općinsko vijeće na 08. sjednici održanoj dana 26. veljače 2022. godine d o n o s i

O D L U K U

I.

Usvaja se Izvješće o radu u 2021.g. za Geotermalni izvori d.o.o., Vladimira Nazora 3, 32 276 Babina Greda.

II.

Ova Odluka stupa na snagu osmog (8) dana od dana objave u Službenom vjesniku Vukovarsko – srijemske županije.

Predsjednik   
 Općinskog vijeća:

Tomo Đaković

GEOETRMALNI IZVORI d.o.o.

V. Nazora 3

32 276 Babina Greda

Općina Babina Greda Kralja Tomislava 2 32 276 Babina Greda

Predmet: *Izvješće o radu za 2021. godinu*

Tijekom 2021. godine aktivnosti trgovačkog društva „Geotermalni izvori“ d.o.o. bile su usmjerene na:

I Provedba projekta „Izrada projektno-tehničke dokumentacije za projekt Istraživanje i eksploatacija geotermalnog potencijala na području Vukovarsko-srijemske županije“

II Pronalaženja izvora financiranja za provedbu projekta

**I Provedba projekta „Izrada projektno-tehničke dokumentacije za projekt Istraživanje i eksploatacija geotermalnog potencijala na području Vukovarsko-srijemske županije“**

Tijekom 2021. nastavljene su aktivnosti na izradi projektno-tehničke dokumentacije ukupne vrijednosti 917.500,00 HRK. Temeljem tog ugovora, izrađena je slijedeća dokumentacija:

1. Idejni projekt izrade istražne geotermalne bušotine i izgradnje bušotinskog radnog prostora za smještaj bušaćeg postrojenja
2. Projekt izrade istražne geotermalne bušotine s bušotinskim radnim prostorom za smještaj bušaćeg postrojenja
3. Elaborat o zaštiti okoliša za ocjenu o potrebi procjene utjecaja na okoliš
4. Idejni projekt građenja bušotinskog radnog prostora za ishođenje lokacijske dozvole
5. Glavni projekt građenja bušotinskog radnog prostora

Temeljem izrade navedenih dokumenata, pribavljanja pozitivnih mišljenja nadležnih tijela te obrane Projekta izrade istražne bušotine pred stručnim Povjerenstvom Ministarstva gospodarstva i održivog razvoja i Agencije za ugljikovodike, podnesen je zahtjev za izdavanje lokacijske dozvole, što je i zadnji dokument potreban prije početka izvođenja naftno-rudarskih radova.

Lokacijska dozvola ishođena je u srpnju, 2021. te je dobivena i pravomoćnost iste.

**V Pronalaženja izvora financiranja za provedbu projekta**

U drugoj polovini 2021. godine, nakon ishođenja lokacijske dozvole, provodile su se brojne aktivnosti na iznalaženju izvora financiranja za nastavak provedbe projekta, a koje uključuju sastanke s nadležnim državnim tijelima (ministarstva, agencije, trgovačka društva u državnom vlasništvu i sl.) te privatnim i institucionalnim domaćim i stranim ulagačima te intenzivnu komunikaciju s istima putem IKT tehnologija.

.

Direktor:

Mr.sc. Saša Dević